PIELIKUMS

**RĀDĪTĀJI PROGRAMMAS IZVĒRTĒŠANAI**

Programmas īstenošana tiks rūpīgi uzraudzīta, pamatojoties uz rādītāju kopu, kas paredzēta, lai novērtētu, kādā apmērā ir sasniegti Programmas konkrētie mērķi, un lai līdz minimumam samazinātu administratīvo slogu un izdevumus. Šādā nolūkā tiks vākti dati, kas attiecas uz turpmāk norādīto galveno rādītāju kopu.

Rādītāji būtu jāsaista ar konkrētajiem mērķiem, tomēr, lai novērstu nekonsekvenci, izvairoties no to atkārtošanās.

1. konkrētais mērķis: sniegt modernus un attiecīgā gadījumā drošus pozicionēšanas, navigācijas un laika sinhronizācijas pakalpojumus.

1. rādītājs: signāla (*GNSS*) precizitāte

2. konkrētais mērķis: sniegt precīzus un uzticamus Zemes novērošanas datus un informāciju nolūkā atbalstīt Savienības un tās dalībvalstu rīcībpolitikas īstenošanu un uzraudzību tādās jomās kā vide, klimata pārmaiņas, lauksaimniecība un lauku attīstība, civilā aizsardzība, drošums un drošība, kā arī digitālā ekonomika.

1. rādītājs: *Copernicus* lietotāju skaits

2. rādītājs: *Copernicus* papildināšana ar jauniem pakalpojumiem

3. konkrētais mērķis: uzlabot *SST* spējas novērot, uzraudzīt un identificēt kosmiskos objektus, novērot kosmiskos laikapstākļus un kartēt un tīklot Savienības jaudas *NEO* jomā.

1. rādītājs: *SST* komponentu lietotāju skaits

2. rādītājs: pakalpojumu pieejamība

4. konkrētais mērķis: nodrošināt uzticamu, drošu un rentablu satelītsakaru pakalpojumu pieejamību ilgtermiņā, pienācīgi garantējot piekļuvi un noturību pret ļaunprātīgu rīcību.

1. rādītājs: *GOVSATCOM* lietotāju skaits

2. rādītājs: pakalpojumu pieejamība

5. konkrētais mērķis: veicināt autonomu, drošu un rentablu spēju piekļūt kosmosam.

1. rādītājs: palaišanu skaits saistībā ar ES darbībām kosmosa jomā

6. konkrētais mērķis: darbības kosmosa nozares atbalstam: atbalstīt un stiprināt konkurētspēju, uzņēmējdarbības garu, prasmes un inovācijas spēju, kas piemīt Savienības juridiskajām un fiziskajām personām, kuras darbojas vai vēlas darboties šajā nozarē, īpašu uzmanību pievēršot mazo un vidējo uzņēmumu un jaunuzņēmumu stāvoklim un vajadzībām.

1. rādītājs: izaugsme lejupējā nozarē, kas saistīta ar darbībām kosmosa jomā